stanford-oval/wikipedia huggingface dataset:
เติ้ง เสี่ยวผิง
อสัญกรรม

บทความหลัก: อสัญกรรมและรัฐพิธีศพของเติ้ง เสี่ยวผิง
เติ้งถึงแก่อสัญกรรมในวันที่ 19 กุมภาพันธ์ ค.ศ. 1997 เวลา 21.08 น. ตามเวลาปักกิ่ง สิริอายุ 92 ปี จากการติดเชื้อในปอดและโรคพาร์คินสัน ประชาชนส่วนใหญ่มีความพร้อมรับกับการอสัญกรรมของเขา เนื่องจากมีข่าวลือว่าสุขภาพของเขากำลังย่ำแย่ลง เวลา 10:00 น. ของวันที่ 24 กุมภาพันธ์ นายกรัฐมนตรีหลี่ เผิง ได้ขอให้ประชาชนร่วมกันยืนสงบนิ่งเพื่อแสดงความอาลัยเป็นเวลา 3 นาที ธงชาติของประเทศถูกลดครึ่งเสาเป็นเวลาเกือบหนึ่งสัปดาห์ พิธีศพซึ่งถ่ายทอดสดไปทั่วประเทศ เป็นพิธีที่เรียบง่ายและค่อนข้างเป็นส่วนตัว มีเพียงผู้นำระดับสูงของประเทศและครอบครัวของเติ้งเท่านั้นที่เข้าร่วม และได้มีการถ่ายทอดสดผ่านช่องสัญญาณเคเบิลทุกช่อง ภายหลังพิธีศพ อวัยวะของเขาได้ถูกบริจาคเพื่อการวิจัยทางการแพทย์ ส่วนร่างกายที่เหลือได้ถูกนำไปฌาปนกิจ ณ สุสานปฏิวัติปาเป่าชาน และอัฐิของเขาได้ถูกโปรยลงสู่ทะเลตามความประสงค์สุดท้าย ตลอดสองสัปดาห์ถัดมา สื่อของรัฐบาลจีนได้เผยแพร่ข่าวและสารคดีที่เกี่ยวข้องกับชีวิตและการอสัญกรรมของเติ้ง โดยรายการข่าวแห่งชาติเวลา 19:00 น. ซึ่งเป็นรายการข่าวภาคค่ำประจำวัน ได้ขยายเวลาออกอากาศไปเกือบสองชั่วโมงจากเวลาออกอากาศปกติ[ต้องการอ้างอิง]
เจียง เจ๋อหมิน ผู้สืบทอดตำแหน่งของเติ้งยังคงดำเนินนโยบายตามแนวทางปรัชญาทางการเมืองและเศรษฐกิจของเติ้ง เติ้งได้รับการยกย่องว่าเป็น "มาร์กซิสต์ผู้ยิ่งใหญ่ นักปฏิวัติชนชั้นกรรมาชีพผู้ยิ่งใหญ่ รัฐบุรุษ นักยุทธศาสตร์การทหาร และนักการทูต หนึ่งในผู้นำหลักของพรรคคอมมิวนิสต์จีน กองทัพปลดปล่อยประชาชนจีน และสาธารณรัฐประชาชนจีน สถาปนิกผู้ยิ่งใหญ่แห่งการเปิดประเทศแบบสังคมนิยมและการปฏิรูปประเทศจีนให้ทันสมัย และผู้ริเริ่มทฤษฎีเติ้ง เสี่ยวผิง" อย่างไรก็ตาม กลุ่มบุคคลบางกลุ่มโดยเฉพาะกลุ่มลัทธิเหมาสมัยใหม่และนักปฏิรูปหัวรุนแรง (ทั้งฝ่ายซ้ายจัดและขวาจัด) นั้นมีมุมมองต่อเขาในแง่ลบ ปีต่อมา บทเพลงอย่าง "ชุนเทียนเตอะกู้ชื่อ" (นิทานฤดูใบไม้ผลิ) ที่ขับร้องโดยต่ง เหวิน-หฺวา ซึ่งประพันธ์ขึ้นเพื่อเป็นเกียรติแก่เติ้งหลังจากการเดินทางเยือนภาคใต้ของเขาใน ค.ศ. 1992 ก็กลับมาได้รับความนิยมอย่างแพร่หลายอีกครั้ง[ต้องการอ้างอิง]
การถึงแก่อสัญกรรมของเติ้งได้ก่อให้เกิดปฏิกิริยาในระดับนานาชาติ โคฟี แอนนัน เลขาธิการสหประชาชาติ กล่าวว่า "เติ้งควรได้รับการจดจำในประชาคมโลกว่าเป็นสถาปนิกในการปฏิรูปและพัฒนาเศรษฐกิจของจีนให้ก้าวกระโดด" ประธานาธิบดีฌัก ชีรัก แห่งฝรั่งเศส กล่าวว่า "ในศตวรรษนี้มีชายเพียงไม่กี่คนเท่านั้นที่สามารถนำชุมชนมนุษย์ขนาดใหญ่ผ่านการเปลี่ยนแปลงที่ลึกซึ้งและกำหนดชะตาชีวิตได้มากเท่ากับเติ้ง" นายกรัฐมนตรีจอห์น เมเจอร์ แห่งสหราชอาณาจักร ได้ให้ความเห็นเกี่ยวกับบทบาทสำคัญของเติ้งในการส่งมอบฮ่องกงกลับคืนสู่การปกครองของจีน นายกรัฐมนตรีฌ็อง เครเตียง แห่งแคนาดา เรียกเติ้งว่าเป็น "บุคคลสำคัญ" ในประวัติศาสตร์จีน ประธานพรรคก๊กมินตั๋งแห่งไต้หวันได้ส่งคำแสดงความเสียใจพร้อมระบุว่าปรารถนาที่จะเห็นสันติภาพ ความร่วมมือ และความเจริญรุ่งเรือง องค์ทะไลลามะได้แสดงความเสียใจที่เติ้งอสัญกรรมไปโดยไม่ได้แก้ไขปัญหาเกี่ยวกับทิเบต
มรดก

วิสัยทัศน์ของเติ้งที่ว่า "การพัฒนาเป็นหลักการสำคัญยิ่ง" ยังคงเป็นแนวทางในการบริหารประเทศของจีนต่อไป ในการประชุมสมัยสามัญครั้งที่ 4 ของคณะกรรมาธิการกลางพรรคชุดที่ 13 เจียง เจ๋อหมินและคณะผู้นำรุ่นที่สามได้ประกาศว่า "การพัฒนาเป็นเป้าหมายสูงสุดของพรรคในการบริหารประเทศและฟื้นฟูชาติ" ในทำนองเดียวกัน การที่เติ้งให้ความสำคัญสูงสุดกับการพัฒนานั้นได้มีอิทธิพลต่อมุมมองทางวิทยาศาสตร์ต่อการพัฒนาของหู จิ่นเทา และฝันจีนของสี จิ้นผิง ซึ่งเน้นย้ำให้การพัฒนาเป็นภารกิจหลักของประเทศจีน
มรดก > อนุสรณ์

อนุสรณ์สถานที่สร้างขึ้นเพื่อเป็นเกียรติแก่เติ้งมักมีรูปแบบเรียบง่ายและไม่โดดเด่นเมื่อเทียบกับผู้นำคนอื่น ๆ ซึ่งสอดคล้องกับภาพลักษณ์ความเรียบง่ายและเน้นการปฏิบัติจริงของเติ้ง แทนที่จะถูกเก็บรักษาศพไว้ในโลงแก้วเช่นเดียวกับเหมา เขาได้เลือกที่จะฌาปนกิจ และให้โปรยอัฐิลงสู่ทะเล อย่างไรก็ตาม ยังคงมีการจัดแสดงสิ่งของส่วนตัวของเขาเพื่อเป็นอนุสรณ์แก่สาธารณชน ในวันที่ 14 พฤศจิกายน ค.ศ. 2000 ได้มีพิธีเปิดอนุสาวรีย์สำริด ณ ลานสวนสาธารณะเหลียนฮฺวาชานในเชินเจิ้น เพื่อเป็นเกียรติแก่บทบาทของเติ้งในฐานะผู้ออกแบบและผู้มีส่วนร่วมในการพัฒนาเขตเศรษฐกิจพิเศษเชินเจิ้น อนุสาวรีย์มีความสูง 6 เมตร (20 ฟุต) พร้อมฐานสูงอีก 3.68 เมตร แสดงให้เห็นถึงเติ้งที่กำลังก้าวเดินไปข้างหน้าอย่างมั่นใจ ผู้นำระดับสูงของพรรคคอมมิวนิสต์จีนจำนวนมากได้เดินทางมาเยือนอนุสาวรีย์แห่งนี้ นอกจากนี้ ในพื้นที่ชายฝั่งทะเลและบนเกาะไหหลำ เติ้งยังปรากฏตัวอยู่บนป้ายโฆษณาริมทางพร้อมด้วยข้อความที่เน้นย้ำถึงการปฏิรูปเศรษฐกิจหรือนโยบายหนึ่งประเทศ สองระบบของเขา.
วันที่ 13 สิงหาคม ค.ศ. 2004 ได้มีการจัดพิธีเปิดอนุสาวรีย์สำริดเพื่อฉลองครบรอบ 100 ปีชาตกาลของเติ้ง ณ เมืองกว่างอาน ซึ่งเป็นบ้านเกิดของเติ้งในมณฑลเสฉวน ทางตะวันตกเฉียงใต้ของประเทศจีน แสดงให้เห็นถึงเติ้งที่แต่งกายแบบสบายกำลังนั่งอยู่บนเก้าอี้และมีสีหน้ายิ้มแย้ม อักษรจีนที่จารึกไว้บนฐานนั้น เป็นลายมือของเจียง เจ๋อหมิน เลขาธิการคณะกรรมาธิการกลางพรรคคอมมิวนิสต์จีน และประธานคณะกรรมการการทหารส่วนกลางในขณะนั้น
บ้านเกิดของเติ้ง เสี่ยวผิงในหมู่บ้านไผฝาง มณฑลเสฉวน ได้รับการอนุรักษ์ไว้ในเป็นพิพิธภัณฑ์ประวัติศาสตร์ใน
กรุงบิชเคก เมืองหลวงของประเทศคีร์กีซสถาน มีถนนขนาดสี่ช่องจราจรกว้าง 25 เมตร (82 ฟุต) ยาว 3.5 กิโลเมตร (2 ไมล์) ชื่อว่าถนนเติ้ง เสี่ยวผิง ซึ่งได้เปิดใช้งานในวันที่ 18 มิถุนายน ค.ศ. 1997 อนุสาวรีย์หินแกรนิตสีแดงสูง 2 เมตรตั้งอยู่ทางปลายด้านตะวันออกของถนนสายนี้ คำจารึกเขียนเป็นภาษาจีน รัสเซีย และคีร์กีซ
ภาพยนตร์สารคดีเรื่อง "เติ้ง เสี่ยวผิง" ซึ่งสถานีวิทยุโทรทัศน์กลางแห่งประเทศจีน (CCTV) ได้เผยแพร่ในเดือนมกราคม ค.ศ. 1997 นั้นได้นำเสนอประวัติชีวิตของเติ้งตั้งแต่สมัยที่เป็นนักศึกษาในประเทศฝรั่งเศสจนถึงการเดินทางเยือนภาคใต้ใน ค.ศ. 1992 ใน ค.ศ. 2014 CCTV ได้เผยแพร่ละครโทรทัศน์เรื่อง "เติ้ง เสี่ยวผิง บนจุดเปลี่ยนของประวัติศาสตร์" (Deng Xiaoping at History's Crossroads) เพื่อเป็นการเตรียมฉลองครบรอบ 110 ปีชาตกาลของเขา
มรดก > การประเมิน

เติ้งได้รับการขนานนามว่าเป็น "สถาปนิกแห่งประเทศจีนยุคปัจจุบัน" และได้รับการยอมรับอย่างกว้างขวางว่าเป็นหนึ่งในบุคคลที่มีอิทธิพลมากที่สุดในศตวรรษที่ 20 เขาได้รับเลือกให้เป็นบุคคลแห่งปีของนิตยสารไทม์ใน ค.ศ. 1978 และ 1985 นับเป็นผู้นำจีนคนที่สาม (รองจากเจียง ไคเชก และนางซ่ง เหม่ย์หลิง ภริยา) และเป็นผู้นำคอมมิวนิสต์คนที่สี่ (รองจากโจเซฟ สตาลิน ซึ่งได้รับเลือกสองครั้ง และนีกีตา ครุชชอฟ) ที่ได้รับเกียรตินี้
เติ้งเป็นที่จดจำอย่างมากจากการปฏิรูปเศรษฐกิจที่เขาได้ริเริ่มในขณะที่เป็นผู้นำสูงสุดของจีน ซึ่งผลักดันจีนให้ไปสู่เศรษฐกิจตลาด ส่งผลเศรษฐกิจเติบโตอย่างรวดเร็ว ยกระดับมาตรฐานการครองชีพของประชากรหลายร้อยล้านคน ขยายเสรีภาพส่วนบุคคลและวัฒนธรรม และบูรณาการประเทศเข้ากับเศรษฐกิจโลกอย่างมีนัยสำคัญ ภายใต้การนำของเขา ประชากรจำนวนมากได้หลุดพ้นจากสภาวะความยากจนมากกว่าช่วงเวลาใด ๆ ในประวัติศาสตร์ของมนุษยชาติ ซึ่งเป็นผลมาจากการปฏิรูปที่เขาได้ริเริ่มเป็นส่วนใหญ่ จากเหตุผลดังกล่าว จึงมีผู้เสนอแนะว่าเติ้งสมควรได้รับรางวัลโนเบลสาขาสันติภาพ เติ้งยังได้รับการยกย่องว่าเป็นผู้ลดทอนการบูชาเหมาอย่างสุดโต่ง และเป็นผู้ยุติยุคแห่งความวุ่นวายของการปฏิวัติทางวัฒนธรรม ยิ่งไปกว่านั้น การใช้อำนาจอย่างเด็ดขาดของเขายังได้รับการยกย่องว่าเป็นปัจจัยสำคัญที่ทำให้จีนยังคงเป็นปึกแผ่น ต่างจากมหาอำนาจคอมมิวนิสต์อีกแห่งหนึ่งในยุคนั้นอย่างสหภาพโซเวียตที่ล่มสลายลงใน ค.ศ. 1991
อย่างไรก็ตาม เติ้งยังเป็นที่จดจำในด้านการละเมิดสิทธิมนุษยชน และเหตุความรุนแรงทางการเมืองจำนวนมาก ในฐานะผู้นำสูงสุด เขามีส่วนเกี่ยวข้องในการสั่งการปราบปรามประชาชนที่จัตุรัสเทียนอันเหมิน และภายหลังเหตุการณ์ดังกล่าว เขาก็มีอิทธิพลอย่างสูงในการปกปิดเหตุการณ์นี้ภายประเทศของพรรคคอมมิวนิสต์จีน ยิ่งไปกว่านั้น เขายังมีส่วนเกี่ยวข้องกับการกวาดล้างที่โหดร้ายที่สุดในช่วงที่เหมาครองอำนาจ ตัวอย่างเช่น เขาสั่งการให้กองทัพปราบปรามหมู่บ้านมุสลิมในมณฑลยูนนาน ซึ่งส่งผลให้มีผู้เสียชีวิตถึง 1,600 คน รวมถึงเด็กอีก 300 คน
ในฐานะผู้นำสูงสุด เติ้งยังได้เจรจาเพื่อยุติการปกครองแบบอาณานิคมของอังกฤษเหนือฮ่องกง และสร้างความสัมพันธ์ทางการทูตให้เป็นปกติกับสหรัฐและสหภาพโซเวียต ในเดือนสิงหาคม ค.ศ. 1980 เขาได้ริเริ่มการปฏิรูปทางการเมืองจีนโดยการกำหนดวาระการดำรงตำแหน่งของเจ้าหน้าที่ และเสนอการแก้ไขรัฐธรรมนูญฉบับที่สามของจีนที่ร่างขึ้นในช่วงการปฏิวัติทางวัฒนธรรมอย่างเป็นระบบ รัฐธรรมนูญฉบับใหม่นี้ได้นำหลักการของลัทธิรัฐธรรมนูญนิยมในแบบฉบับของจีนมาใช้ และได้รับการอนุมัติจากสภาประชาชนแห่งชาติในเดือนธันวาคม ค.ศ. 1982 โดยเนื้อหาส่วนใหญ่ยังคงมีผลบังคับใช้มาจนถึงปัจจุบัน เขามีส่วนสำคัญในการจัดระบบการศึกษาภาคบังคับ 9 ปีของจีน และฟื้นฟูการปฏิรูปทางการเมืองของจีน
ดูเพิ่ม

การปฏิรูปเศรษฐกิจจีน
สังคมพอเพียง
พิพิธภัณฑ์ประวัติศาสตร์มิตรภาพฝรั่งเศส–จีน
เติ้งในวัย 16 ปี ขณะศึกษาอยู่ที่ประเทศฝรั่งเศส (ค.ศ  1921)
บัตรประจำตัวพนักงานของโรงงานผลิตรองเท้าฮัตชินสัน ในชาเล็ต-ซูร์-ล็วง ประเทศฝรั่งเศสระบุชื่อของเติ้งว่า "เติ้ง ซีเซี่ยน" ซึ่งเป็นชื่อที่เขาทำงานด้วยในระหว่างที่ทำงาน ณ โรงงานแห่งนี้เป็นเวลา 8 เดือนใน ค.ศ. 1922 และอีกครั้งหนึ่งใน ค.ศ. 1923 แต่ถูกเลิกจ้างหลังทำงานได้เพียงหนึ่งเดือน โดยมีข้อความระบุเหตุผลการเลิกจ้างไว้ว่า "ปฏิเสธที่จะทำงาน ห้ามรับกลับเข้าทำงาน"
เติ้ง เสี่ยวผิงในเครื่องแบบกองทัพปฏิวัติแห่งชาติ ปี ค.ศ. 1937
เติ้งและนายพลหลิว ปั๋วเฉิง (ขวา)
เติ้ง เสี่ยวผิง กับเฮ่อ หลง (กลาง) และจู เต๋อ (ขวา) (ค.ศ. 1949)
เติ้ง เสี่ยวผิง (ซ้าย) พบกับองค์ทะไลลามะที่ 14 (ขวา) ใน ค.ศ. 1954
เติ้ง เสี่ยวผิง (ซ้าย) กับหลี่ เซียนเนี่ยน (กลาง) และนายกรัฐมนตรีโจว เอินไหล ในปี ค.ศ. 1963
เติ้ง เสี่ยวผิง (กลาง) กับเจอรัลด์ ฟอร์ด ประธานาธิบดีสหรัฐ (ซ้าย) ค.ศ. 1975
เติ้ง เสี่ยวผิง และประธานาธิบดีจิมมี คาร์เตอร์ ในพิธีต้อนรับการมาเยือนสหรัฐของเติ้ง (ค.ศ. 1979)
เติ้ง เสี่ยวผิง (ซ้าย) พร้อมด้วยนางจัว หลิน ภริยา (ขวา) กำลังฟังการบรรยายจากคริสโตเฟอร์ ซี. คราฟต์ ผู้อำนวยการศูนย์อวกาศจอห์นสัน (ขวาสุด)
แบบจำลองสถานการณ์การพบปะระหว่างเติ้ง เสี่ยวผิงกับนางมาร์กาเรต แทตเชอร์ นายกรัฐมนตรีสหราชอาณาจักร ณ เมืองเชินเจิ้น ใน ค.ศ. 1984
เรือตรวจการณ์ที่ใช้ในการเยือนภาคใต้ของเติ้ง เสี่ยวผิง
รูปปั้นเติ้ง เสี่ยวผิงในเชินเจิ้น
นันทนัช โล่ห์สุวรรณ

| นันทนัช โล่ห์สุวรรณ |
| --- | --- |
เกิด: 28 พฤศจิกายน พ.ศ. 2537 (30 ปี) กรุงเทพมหานคร ประเทศไทย
อาชีพ: นักแสดง พิธีกร
ปีที่แสดง: พ.ศ. 2556–ปัจจุบัน
ผลงานเด่น: กลอยตา (ก้อย) - ลูกไม้ลายรัก (2557)  กัณหา - รักหลงโรง (2560)  หยาด - นางบาป (2561)  วิจิตรา (หมอก) (ปัจจุบัน)/นางเหมย (อดีต) - กลิ่นกาสะลอง (2562)  อิสรีย์ - ฟากฟ้าคีรีดาว (2563)  จันทร์เพ็ญ - วาสนารัก (2563)  ชวาลัย (แก้ว) - อีสาวอันตราย (2564)
สังกัด: สถานีวิทยุโทรทัศน์ไทยทีวีสีช่อง 3 (2556–ปัจจุบัน)
นันทนัช โล่ห์สุวรรณ (เกิด 28 พฤศจิกายน พ.ศ. 2537) ชื่อเล่น ฝ้าย เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ

นันทนัชเป็นพิธีกรหญิงจากรายการสตรอเบอรี่ชีสเค้กรุ่นที่ 4 ฝ้ายเป็นคนรักเสียงดนตรี รักอิสระ จบการศึกษาจากโรงเรียนราชวินิตบางแก้ว ปัจจุบันจบการศึกษาที่คณะครุศาสตร์อุตสาหกรรม สถาบันเทคโนโลยีพระจอมเกล้าเจ้าคุณทหารลาดกระบัง และตอนนี้ฝ้ายก็ได้ผันตัวจากพิธีกรมาเป็นนักแสดงอย่างเต็มตัวแล้วกับผลงานละครเรื่องแรกเรื่อง "หัวใจใกล้รุ่ง" หนึ่งในซีรีส์ชุดลูกไม้ของพ่อ
ในปี 2562 นันทนัชได้เป็นที่รู้จักจากบทบาทเหมย ในละครเรื่อง กลิ่นกาสะลอง
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2557 | ลูกไม้ของพ่อ : หัวใจใกล้รุ่ง | รุ่ง/ใกล้รุ่ง พลีเพื่อไทย |
| 2557 | สามหัวใจเสริมใยเหล็ก : ลูกไม้ลายรัก | กลอยตา ทองกำเนิด (ก้อย) |
| 2557 | ป๊ะป๋าจำเป็น | หยวน |
| 2560 | รักหลงโรง | กัณหา ห้วยท้ายกุด |
| 2561 | นางบาป | หยาด |
| 2562 | กลิ่นกาสะลอง | วิจิตรา (หมอก) (ปัจจุบัน) / นางเหมย (อดีต) |
| 2562 | เฮฮาเมียนาวี | วิวรณ์ |
| 2563 | ฟากฟ้าคีรีดาว | อิสรีย์ |
| 2563 | วาสนารัก | จันทร์เพ็ญ สมัครเขตกรณ์ (เพ็ญ) |
| 2564 | อีสาวอันตราย | ชวาลัย มธุรสพจนา (แก้ว) |
ผลงาน > ภาพยนตร์

| ปี | เรื่อง | รับบทเป็น |
| --- | --- | --- |
| 2559 | 11-12-13 รักกันจะตาย | หนิง |
ผลงาน > ผลงานด้านพิธีกร

รายการ สตอเบอรี่ชีสเค้ก รุ่นที่ 4 (ปัจจุบันหมดหน้าที่แล้วผันตัวมาเป็นนักแสดง)
ผลงาน > ผลงานด้านเพลง

เพลง รักเธอไม่รู้ตัว เพลงประกอบละคร ป๊ะป๋าจำเป็น
แหล่งข้อมูลอื่น

นันทนัช โล่ห์สุวรรณ ที่อินสตาแกรม
นันทนัชแฟนคลับ
เคซีย์ โจนส์ (เต่านินจา)

ตัวละครสมมุติ
| เคซีย์ โจนส์ |
| --- | --- |
เคซีย์ โจนส์ งานศิลปะโดยเควิน อีสต์แมน
ข้อมูลการจัดพิมพ์
ผู้จัดพิมพ์: มิราจสตูดิโอส์ (ค.ศ. 1985–1995, 2001–2010) อิมเมจคอมิกส์ (ค.ศ. 1996–1999) ไอดีดับเบิลยู พับลิชชิง (ค.ศ. 2011–ปัจจุบัน)
ปรากฏตัวครั้งแรก: ราฟาเอล: ทีนเอจมิวแตนต์นินจาเทอร์เทิล (เมษายน ค.ศ. 1985)
สร้างสรรค์โดย: เควิน อีสต์แมน ปีเตอร์ แลร์ด
ข้อมูลในเรื่อง
ชื่อเต็ม: อาร์โนลด์ เบอร์นิด "เคซีย์" โจนส์
นามแฝง: อาร์โนลด์ เคซีย์ โจนส์ จูเนียร์, เคซีย์ อาร์โนลด์ โจนส์
สปีชี่ส์: มนุษย์
พลพรรค: เอพริล โอนีล (คนรัก/คู่หมั้น/ภรรยา)
ความสามารถ: มีทักษะสูงในการต่อสู้ทั้งแบบใช้อาวุธและไม่ใช้อาวุธ
อาร์โนลด์ เบอร์นิด "เคซีย์" โจนส์ (อังกฤษ: Arnold Bernid "Casey" Jones) เป็นตัวละครที่ปรากฏในคอมิกส์เต่านินจาและสื่อที่เกี่ยวข้อง ซึ่งได้รับการสร้างสรรค์โดยเควิน อีสต์แมน และปีเตอร์ แลร์ด เขาปรากฏตัวครั้งแรกในตอนราฟาเอล: ทีนเอจมิวแตนต์นินจาเทอร์เทิล ที่เป็นคอมิกส์ตอนเดียวจบ (ฉบับเมษายน ค.ศ. 1985) เช่นเดียวกับพวกเต่านินจา เคซีย์ โจนส์ เป็นสมาชิกกลุ่มพลเรือนที่ทำโทษอาชญากรแบบศาลเตี้ย และได้รับการสร้างขึ้นเพื่อเป็นการล้อเลียนตัวละครศาลเตี้ยที่ได้รับความนิยมในคอมิกส์ในเวลานั้น โดยทั่วไปแล้วเคซีย์จะมีผมยาวสีเข้ม สวมหน้ากากฮอกกี้น้ำแข็งและถุงมือขี่จักรยาน รวมถึงแบกอาวุธในถุงกอล์ฟพาดไหล่
ส่วนอาวุธของเขาประกอบด้วยอุปกรณ์กีฬาต่าง ๆ เช่น ไม้เบสบอล, ไม้ฮอกกี้น้ำแข็ง, ไม้กอล์ฟ, ไม้คริกเกต และไม้เทนนิส นอกจากนี้ เขาได้กลายเป็นคนรักของเอพริล โอนีล อย่างต่อเนื่อง
ตัวละครนี้ได้รับการนำเสนอในฉบับดัดแปลงต่าง ๆ และได้รับการแสดงโดยนักแสดงหลายคน เขาได้รับการพากย์เสียงครั้งแรกโดยแพต เฟรลีย์ ในซีรีส์ ค.ศ. 1987, มาร์ก ธอมป์สัน ในซีรีส์ ค.ศ. 2003, คริส อีแวนส์ ในภาพยนตร์ ค.ศ. 2007, จอช เพก ในซีรีส์ ค.ศ. 2012 และเฮลีย์ โจเอล ออสเมนต์ ในภาพยนตร์ ค.ศ. 2022 ที่ดัดแปลงจากซีรีส์ ค.ศ. 2018 ซึ่งเซลดา วิลเลียมส์ พากย์เสียงคัสแซนดรา "เคซีย์" โจนส์ สมาชิกใหม่ของฟุตแคลนซึ่งเดิมตั้งใจให้เป็นตัวละครหญิง ตลอดจนได้รับการแสดงในภาพยนตร์คนแสดงโดยเอลีอัส เคอเทียส ในภาพยนตร์ ค.ศ. 1990 และ ค.ศ. 1993 รวมถึงโดยสตีเฟน อาเมล ในภาพยนตร์ ค.ศ. 1996
หนังสือการ์ตูน > อาร์ชีคอมิกส์

แม้ว่าจะมีการกล่าวถึง แต่เคซีย์ โจนส์ ก็ไม่เคยปรากฏตัวในหนังสือการ์ตูนทีนเอจมิวแตนต์นินจาเทอร์เทิลส์แอดเวนเจอส์ของสำนักพิมพ์อาร์ชีคอมิกส์แต่อย่างใด
หนังสือการ์ตูน > ดรีมเวฟโปรดักชันส์

ฉบับที่สี่ของซีรีส์ซีรีส์ดรีมเวฟโปรดักชันส์ (อิงจากซีรีส์แอนิเมชัน ค.ศ. 2003) ได้เน้นที่เคซีย์ โจนส์ โดยเฉพาะ โดยเมื่อเคซีย์เขาเป็นห่วงว่าพ่อของเขาอาจจะยอมจำนนต่อกลุ่มเพอร์เพิลดรากอนและการกระทำอันผิดกฎหมายของพวกเขา ที่ไม่เช่นนั้นอาจเกิดเรื่องเลวร้ายขึ้น มิสเตอร์โจนส์กลายเป็นคนใช้กำลัง รวมถึงบอกเคซีย์ว่าเขากำลังแสดงอยู่ในทีมเดียวกัน และโจนส์ไม่ยอม (ซึ่งเกือบจะต่อยเคซีย์ด้วยความโกรธจัด) แล้วมิสเตอร์โจนส์ได้ยินอะไรบางอย่างและคิดว่าเป็นพวกเพอร์เพิลดรากอนที่กำลังบุกรุกร้านของเขา ซึ่งเคซีย์มองดูขณะที่ร้านของพ่อเขาถูกไฟไหม้ จากนั้น ฮันผู้นำของเพอร์เพิลดรากอนได้ตบเคซีย์ไปทางข้าง พร้อมกับการสนับสนุนให้พ่อของเขาจ่ายเงิน กระนั้น เคซีย์ได้ทุบขวดแล้วแทงที่ขาของฮันด้วยขวดนั้น ซึ่งฮันโกรธมาก และสั่งให้ลูกน้องของเขากระทืบเคซีย์ให้เละ ก่อนจะถูกโยนออกจากโรงพยาบาลเพราะไม่มีประกัน เคซีย์ได้รับการวินิจฉัยว่าสมองได้รับความเสียหายจากการถูกตี ไม่นานหลังจากนั้น มิสเตอร์โจนส์ออกตามหาฮันเพื่อแก้แค้น และเขาก็หายตัวไป จากนั้น แม่ของเคซีย์ก็ออกตามหาสามีของเธอและหายตัวไปเช่นกัน กระทั่งเคซีย์ล่องลอยไปสู่สภาวะที่เพ้อเจ้อ โดยปลอบใจตัวเองว่าพ่อและแม่ของเขายังมีชีวิตอยู่ เพียงแค่รอให้เคซีย์ขจัดเหล่าเพอร์เพิลดรากอนจากถนนให้สิ้นก่อนที่พวกเขาจะกลับมา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เคซีย์ โจนส์
Read the comic that introduced Casey Jones at the Official Mirage Group site
เคซีย์ โจนส์ เมื่อครั้งปรากฏตัวในทีนเอจมิวแตนต์นินจาเทอร์เทิลส์ #10 (เมษายน ค.ศ. 1989 มิราจสตูดิโอส์) งานศิลปะโดยเควิน อีสต์แมน และปีเตอร์ แลร์ด
ณัฐรินทร์ สุวรรณเลิศ

| ณัฐรินทร์ สุวรรณเลิศ |
| --- | --- |
เกิด: 23 สิงหาคม พ.ศ. 2535 (32 ปี) ชุติมนต์ สุวรรณเลิศ
ส่วนสูง: 165 เซนติเมตร
อาชีพ: นักแสดง
ปีที่แสดง: 2557 - ปัจจุบัน
ผลงานเด่น: นุชรี - หนีก็ล่า ซ่าก็รัก (2557)   วิมลมาน - มรสุมสวาท (2558)   เพชร - บัวแล้งน้ำ (2559)  นพมาศ - มัสยา (2560)   ภาวิตา - เจ้าสาวช่างยนต์   ผกา - สี่ไม้คาน (2562)   น้ำหนึ่ง - เขยบ้านไร่ สะใภ้ไฮโซ (2565)   จืด - คุ้งเสน่หา (2565)
สังกัด: ช่อง 7 เอชดี (2557–ปัจจุบัน)
ณัฐรินทร์ สุวรรณเลิศ ชื่อเล่น ลิเบีย (เกิดเมื่อวันที่ 23 สิงหาคม พ.ศ. 2535) เป็นนักแสดงชาวไทยเกิดที่กรุงเทพมหานคร ปัจจุบันเธอเป็นนักแสดงสังกัดช่อง 7 เอชดี
ประวัติ

ณัฐรินทร์ สุวรรณเลิศ หรือชื่อเดิม (ชุติมนต์ สุวรรณเลิศ) ชื่อเล่น ลิเบีย เกิดเมื่อวันที่ 23 สิงหาคม พ.ศ. 2535เธอจบการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ ลิเบียเป็นบุตรคนโต มีน้องชายชื่อเอเชีย ทั้งคู่เกิดที่กรุงเทพมหานคร มีบิดาและมารดานับถือศาสนาพุทธและมีเชื้อชาติไทยจีนปัจจุบันเธออาศัยและพักกับครอบครัวที่กรุงเทพมหานคร
ประวัติ > การทำงาน

เธอเริ่มเข้าสู่วงการบันเทิงไทยเขาได้มีโอกาสร่วมถ่ายโฆษณาต่าง ๆ ต่อมาเธอได้ลงนามสัญญาในฐานะนักแสดงสังกัดช่อง 7 เอชดี เธอมีผลงานละครเรื่อง หนีก็ล่า ซ่าก็รัก,มรสุมสวาท,มัสยา,รักกันมันแจ๋ว เป็นต้น เธอรับงานละครเรื่อยมาในปี 2561 ละครเรื่อง เจ้าสาวช่างยนต์ เจ้าของบทบาท ภาวิตา ประกบคู่กับเกรท สพล อัศวมั่นคงและเป็นการร่วมงานกันเป็นครั้งแรกโดยมีผู้ติดตามและรับชมทำให้ละครเรื่องนี้กระแสตอบรับเป็นอย่างและดีล่าสุดตอนจบละครเรื่องเรตติ้งสูงสุด 7.7 ทำให้ทีมงานผู้จัดและนักแสดงปลื้มกระแสตอบรับจากผู้รับชมและให้การสนับสนุนตลอดเรื่อยมา
ในปี 2562 ณัฐรินทร์ผลงานละครเรื่อง เจ้าสาวแก้ขัด เจ้าของบทบาท สายฝน ประกบคู่กับซัน พิชยดนย์ พึ่งพันธ์ และเป็นการร่วมงานกันเป็นครั้งแรกโดยมีผู้ติดตามและรับชมทำให้ละครเรื่องนี้ขณะที่ละครเรื่องดังกล่าวกำลังออกอากาศเป็นละครที่มีกระแสเรตติ้งดีประสบความสำเร็จ
และตามด้วยผลงานแสดงละครรีเมคที่ยอดนิยมในอดีตเรื่อง สุภาพบุรุษชาวดิน ซึ่งรับบทเป็น "เจ้าน้อย" แสดงคู่กับ จุติ จำเริญเกตุประทีป ละครเรื่องนี้ถือได้ว่าประสบความสำเร็จและการตอบรับดีกลายเป็นละครตอนจบเรตติ้งสูงสุด 7.2
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางพีพีทีวี
| ปี | เรื่อง | บทบาท |
| --- | --- | --- |
| 2559 | บัวแล้งน้ำ  | เพชรลดา สิทธิชัยพาณิชย์ (เพชร) |
ละครโทรทัศน์ทั้งหมดด้านล่างนี้ออกอากาศทางทรูโฟร์ยู
| ปี | เรื่อง | บทบาท |
| --- | --- | --- |
| 2561 | คุณย่าดอตคอม | ปุ๋ม |
ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2557 | หนีก็ล่า ซ่าก็รัก | นุชรี |
| 2557 | วัยมันพันธุ์อสูร | ทิชา / ปักษาอสูรหญิง (รับเชิญ) |
| 2558 | มรสุมสวาท | วิมลมาน |
| 2560 | มัสยา | นพมาศ |
| 2561 | รักกันมันแจ๋ว  | ส้มโอ |
| 2561 | พันธกานต์รัก | เต็มฟ้า |
| 2561 | เจ้าสาวช่างยนต์ | ภาวิตา / ภาวิตา ค้าเจริญไพศาล |
| 2562 | กองพัน รักลั่นฟ้า | น้ำหวาน (รับเชิญ) |
| 2562 | เจ้าสาวแก้ขัด | สายฝน เจริญพัฒนาทรัพย์ |
| 2562 |  สี่ไม้คาน | ผกา |
| 2562 | สุภาพบุรุษชาวดิน | เจ้าน้อยวินพัตรา (เจ้าน้อย) |
| 2562 | ยามป่วนกวนหัวใจ | แย้ม (รับเชิญ) |
| 2563 | เจาะเวลาหาผู้ใหญ่ | สร้อยฟ้า |
| 2564 | วงเวียนหัวใจ | แขไข |
| 2565 | พ่อตามือปราบเฮี้ยน | วดี (รับเชิญ) |
| 2565 | เขยบ้านไร่ สะใภ้ไฮโซ | น้ำหนึ่ง กสิตระกูล |
| 2565 | คุ้งเสน่หา | จืด |
| 2567 | แผนลวงบ่วงมารยา | หว่าหวา |
| 2568 | เมืองแก้ว |  |
แหล่งข้อมูลอื่น

ณัฐรินทร์ สุวรรณเลิศ ที่อินสตาแกรม
ภาวะโลกร้อน

ค่าผิดปรกติของอุณหภูมิเฉลี่ยที่ผิวโลกที่เพิ่มขึ้นในช่วงปี พ.ศ. 2423–2563 เทียบกับอุณหภูมิระหว่าง พ.ศ. 2494–2523
ค่าเฉลี่ยอุณหภูมิผิวพื้นที่ผิดปกติที่เทียบกับอุณหภูมิเฉลี่ยระหว่างปี พ.ศ. 2516 ถึง พ.ศ. 2566
ภาวะโลกร้อน (อังกฤษ: global warming) หมายถึงการเพิ่มขึ้นของอุณหภูมิเฉลี่ยของอากาศใกล้พื้นผิวโลกและน้ำในมหาสมุทรตั้งแต่ช่วงครึ่งหลังของคริสต์ศตวรรษที่ 20 และมีการคาดการณ์ว่าอุณหภูมิเฉลี่ยจะเพิ่มขึ้นอย่างต่อเนื่อง
ในช่วง 100 ปีที่ผ่านมา นับถึง พ.ศ. 2548 อากาศใกล้ผิวดินทั่วโลกโดยเฉลี่ยมีค่าสูงขึ้น 0.74 ± 0.18 องศาเซลเซียส

ซึ่งคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ (Intergovernmental Panel on Climate Change: IPCC) ของสหประชาชาติได้สรุปไว้ว่า “จากการสังเกตการณ์การเพิ่มอุณหภูมิโดยเฉลี่ยของโลกที่เกิดขึ้นตั้งแต่กลางคริสต์ศตวรรษที่ 20 (ประมาณตั้งแต่ พ.ศ. 2490) ค่อนข้างแน่ชัดว่าเกิดจากการเพิ่มความเข้มของแก๊สเรือนกระจกที่เกิดขึ้นโดยกิจกรรมของมนุษย์ที่เป็นผลในรูปของปรากฏการณ์เรือนกระจก”

ปรากฏการณ์ธรรมชาติบางอย่าง เช่น ความผันแปรของการแผ่รังสีจากดวงอาทิตย์และการระเบิดของภูเขาไฟ อาจส่งผลเพียงเล็กน้อยต่อการเพิ่มอุณหภูมิในช่วงก่อนยุคอุตสาหกรรมจนถึง พ.ศ. 2490 และมีผลเพียงเล็กน้อยต่อการลดอุณหภูมิหลังจากปี 2490 เป็นต้นมา
ข้อสรุปพื้นฐานดังกล่าวนี้ได้รับการรับรองโดยสมาคมและสถาบันการศึกษาทางวิทยาศาสตร์ไม่น้อยกว่า 30 แห่ง รวมทั้งราชสมาคมทางวิทยาศาสตร์ระดับชาติที่สำคัญของประเทศอุตสาหกรรมต่าง ๆ แม้นักวิทยาศาสตร์บางคนจะมีความเห็นโต้แย้งกับข้อสรุปของ IPCC อยู่บ้าง แต่เสียงส่วนใหญ่ของนักวิทยาศาสตร์ที่ทำงานด้านการเปลี่ยนแปลงของภูมิอากาศของโลกโดยตรงเห็นด้วยกับข้อสรุปนี้
แบบจำลองการคาดคะเนภูมิอากาศที่สรุปโดย IPCC บ่งชี้ว่าอุณหภูมิโลกโดยเฉลี่ยที่ผิวโลกจะเพิ่มขึ้น 1.1 ถึง 6.4 องศาเซลเซียส ในช่วงคริสต์ศตวรรษที่ 21 (พ.ศ. 2544–2643)

ค่าตัวเลขดังกล่าวได้มาจากการจำลองสถานการณ์แบบต่าง ๆ ของการแผ่ขยายแก๊สเรือนกระจกในอนาคต รวมถึงการจำลองค่าความไวภูมิอากาศอีกหลากหลายรูปแบบ แม้การศึกษาเกือบทั้งหมดจะมุ่งไปที่ช่วงเวลาถึงเพียงปี พ.ศ. 2643 แต่ความร้อนจะยังคงเพิ่มขึ้นและระดับน้ำทะเลก็จะสูงขึ้นต่อเนื่องไปอีกหลายสหัสวรรษ แม้ว่าระดับของแก๊สเรือนกระจกจะเข้าสู่ภาวะเสถียรแล้วก็ตาม การที่อุณหภูมิและระดับน้ำทะเลเข้าสู่สภาวะดุลยภาพได้ช้าเป็นเหตุมาจากความจุความร้อนของน้ำในมหาสมุทรซึ่งมีค่าสูงมาก
การที่อุณหภูมิของโลกเพิ่มสูงขึ้นทำให้ระดับน้ำทะเลสูงขึ้น และคาดว่าทำให้เกิดภาวะลมฟ้าอากาศสุดโต่ง (extreme weather) ที่รุนแรงมากขึ้น ปริมาณและรูปแบบการเกิดหยาดน้ำฟ้าจะเปลี่ยนแปลงไป ผลกระทบอื่น ๆ ของภาวะโลกร้อนได้แก่ การเปลี่ยนแปลงของผลิตผลทางเกษตร การเคลื่อนถอยของธารน้ำแข็ง การสูญพันธุ์พืช-สัตว์ต่าง ๆ รวมทั้งการกลายพันธุ์และแพร่ขยายโรคต่าง ๆ เพิ่มมากขึ้น
แต่ยังคงมีความไม่แน่นอนทางวิทยาศาสตร์อยู่บ้าง ได้แก่ปริมาณของความร้อนที่คาดว่าจะเพิ่มในอนาคต ผลของความร้อนที่เพิ่มขึ้นและผลกระทบอื่น ๆ ที่จะเกิดกับแต่ละภูมิภาคบนโลกว่าจะแตกต่างกันอย่างไร รัฐบาลของประเทศต่าง ๆ แทบทุกประเทศได้ลงนามและให้สัตยาบันในพิธีสารเกียวโต ซึ่งมุ่งประเด็นไปที่การลดการปล่อยแก๊สเรือนกระจก แต่ยังคงมีการโต้เถียงกันทางการเมืองและการโต้วาทีสาธารณะไปทั่วทั้งโลกเกี่ยวกับมาตรการว่าควรเป็นอย่างไร จึงจะลดหรือย้อนกลับความร้อนที่เพิ่มขึ้นของโลกในอนาคต หรือจะปรับตัวกันอย่างไรต่อผลกระทบของภาวะโลกร้อนที่คาดว่าจะต้องเกิดขึ้น[ต้องการอ้างอิง]
คำจำกัดความ

คำว่า “ภาวะโลกร้อน” เป็นคำจำเพาะคำหนึ่งของอุบัติการณ์การเปลี่ยนแปลงภูมิอากาศของโลก โดยที่ "การเปลี่ยนแปลงภูมิอากาศ" มีความหมายถึงการเปลี่ยนแปลงอุณหภูมิในทุกช่วงเวลาของโลก รวมทั้งเหตุการณ์ปรากฏการณ์โลกเย็นด้วย โดยทั่วไป คำว่า "ภาวะโลกร้อน" จะใช้ในการอ้างถึงสภาวะที่อุณหภูมิของโลกร้อนขึ้นในช่วงไม่กี่ทศวรรษที่ผ่านมา และมีความเกี่ยวข้องกระทบต่อมนุษย์ ในอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (United Nations Framework Convention on Climate Change: UNFCCC) ใช้คำว่า “การเปลี่ยนแปลงภูมิอากาศ” (Climate Change) สำหรับการเปลี่ยนแปลงที่เกิดจากกิจกรรมของมนุษย์ และใช้คำว่า "การผันแปรของภูมิอากาศ" (Climate Variability) สำหรับการเปลี่ยนแปลงที่เกิดจากเหตุอื่น
ส่วนคำว่า “ภาวะโลกร้อนจากกิจกรรมมนุษย์” (anthropogenic global warming) มีที่ใช้ในบางคราวเพื่อเน้นถึงการเปลี่ยนแปลงที่เกิดจากเหตุอันเนื่องมาจากมนุษย์
สาเหตุ

สภาพภูมิอากาศของโลกมีการเปลี่ยนแปลงไปตามแรงกระทำจากภายนอก ซึ่งรวมถึงการผันแปรของวงโคจรรอบดวงอาทิตย์ (แรงกระทำจากวงโคจร)

การระเบิดของภูเขาไฟ

และการสะสมของแก๊สเรือนกระจกในบรรยากาศ รายละเอียดเกี่ยวกับสาเหตุของความร้อนที่เพิ่มขึ้นของโลกยังคงเป็นประเด็นการวิจัยที่มีความเคลื่อนไหวอยู่เสมอ อย่างไรก็ดี มีความเห็นร่วมทางวิทยาศาสตร์ (scientific consensus)
บ่งชี้ว่า ระดับการเพิ่มของแก๊สเรือนกระจกที่เกิดจากกิจกรรมของมนุษย์เป็นส่วนที่มีอิทธิพลสำคัญที่สุดนับแต่เริ่มต้นยุคอุตสาหกรรมเป็นต้นมา สาเหตุข้อนี้มีความชัดเจนมากในช่วง 50 ปีที่ผ่านมาเนื่องจากมีข้อมูลมากพอสำหรับการวิเคราะห์ นอกจากนี้ยังมีสมมุติฐานอื่นในมุมมองที่ไม่ตรงกันกับความเห็นร่วมทางวิทยาศาสตร์ข้างต้น ซึ่งนำไปใช้เพื่ออธิบายเหตุการณ์ที่อุณหภูมิมีค่าสูงขึ้น สมมุติฐานหนึ่งในนั้นเสนอว่า ความร้อนที่เพิ่มขึ้นอาจเป็นผลจากการผันแปรภายในของดวงอาทิตย์
ผลกระทบจากแรงดังกล่าวมิได้เกิดขึ้นในฉับพลันทันใด เนื่องจาก “แรงเฉื่อยของความร้อน” (thermal inertia) ของมหาสมุทรและการตอบสนองอันเชื่องช้าต่อผลกระทบทางอ้อมทำให้สภาวะภูมิอากาศของโลก ณ ปัจจุบันยังไม่อยู่ในสภาวะสมดุลจากแรงที่กระทำ การศึกษาเพื่อหา “ข้อผูกมัดของภูมิอากาศ” (Climate commitment) บ่งชี้ว่า แม้แก๊สเรือนกระจกจะอยู่ในสภาวะเสถียรในปี พ.ศ. 2543 ก็ยังคงมีความร้อนเพิ่มขึ้นอีกประมาณ 0.5 องศาเซลเซียสอยู่ดี